**СТ-4/20**

 ОСНОВНИОТ СУД Гевгелија ,преку стечајниот судија Тодорка Цилковска Димова , постапувајки по предлогот за отворање на стечајната постапка поднесен од доверителот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје и Друштво за транспортни услуги ,производство,промет, услуги застапништво и консултации НОДУС КОМПАНИ Елисавета и др.ДОО експорт-импорт Скопје како предлагачи, против должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија, на ден 25.03.2021 година,го донесе следното

 Р Е Ш Е Н И Е

I

 СЕ КОНСТАТИРА повлекување на предлогот за отварање на стечајна постапка поднесен од доверителот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје,против должникот Друштво за производство , градежништво, трговија и услуги ГЕМА ПЛАСТ ДОО Гевгелија,заведен под СТ-4/20 во Основен суд Гевгелија.

 СЕ КОНСТАТИРА повлекување на предлогот за отврање на стечајна постапка поднесен од доверителот Друштво за транспортни услуги ,производство,промет,услуги застапништво и консултации НОДУС КОМПАНИ Елисавета и др.ДОО експорт-импорт Скопје, против должникот Друштво за производство , градежништво, трговија и услуги ГЕМА ПЛАСТ ДОО Гевгелија, заведен под СТ-7/20 во Основен суд Гевгелија, споен со предлогот заведен под СТ-4/20.

 Претходната постапка за поведување на претходна постаока за испитување на условите за отврање на стечајна постапка поведена со решение СТ.бр.4/20 од 17.08.2020 година на Основен суд Гевгелија над должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија, со седиште во Гевгелија, ул: „Индустриска“ бр.2, ЕМБС 6797105, ЕДБ 4006012508266 и трансакциска сметка бр.240270104684889 при Универзална инвестициона банка АД Скопје, бр.270067971050156 при Халк банка АД Скопје , бр.300100000060656 при Комерцијална банка АД Скопје, бр.530180101726007 при Охридска банка АД Скопје и бр.530180101851913 при Охридска банка АД Скопје,со приоритена дејност 22.21-Производство на плочи,листови,цевки и профили од пластични маси СЕ ЗАПИРА.

 Трошоците на претходната постапка ги поднесува предлагачот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје , а СЕ УТВРДУВААТ во вкупен износ од 25.000,00 денари.

 II

 Се укинуваат мерките за обезбедување одредени со решение СТ.бр.4/20 од 17.08.2020 година донесено од овој суд.

 СЕ РАЗРЕШУВА привремениот стечаен управник Весела Петрулева од Велес.

 Мерките за обезбедување определени со решение СТ.бр.4/20 од 17.08.2020 година и тоа општа забрана за располагање со имотот на должникот, забрана за

 **СТ-4/20**

определување или спроведување на присилно извршување или обезбедување против должникот и забрана за исплата од сметките на должникот СЕ УКИНУВААТ.

 СЕ ЗАДОЛЖУВААТ Централен регистар на РСМ и АКН Гевгелија да го спроведе бришењето на уписот на ограничувањата на располагањето на органите на управување запишано врз основа на решението СТ-4/20 од 17.08.2020 година на Основен суд Гевгелија.

О Б Р А З Л О Ж Е Н И Е

 Предлагачот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје, како доверител со предлог доставен до овој суд наведе дека се исполнети условите за отварање на стечајна постапка према должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија, повикувајчи се на тоа дека има побарување спрема должникот.Исто така наведе дека должникот е неспособен да го изврши плаќањето-исолвентен од причини што истиот не може да ги намири пристигнатите обврски во рок од 45 дена од денот на нивното пристигнување. По предлогот на доверителот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје, во овј суд беше заведен предметот СТ-4/20.

 Предлагачот Друштво за транспортни услуги ,производство, промет, услуги застапништво и консултации НОДУС КОМПАНИ Елисавета и др.ДОО експорт-импорт Скопје, до Основен суд Велес доставил предлог за отварање на стечајна постапка над должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија, каде бил заведен предметот Ст-2/2020. Со решение Ст-2/20 од 28.01.2020 година Основниот суд Велес се огласил за месно ненандлежен суд и на ден 19.08.2020 година списите од предметот ги достави до Основен суд Гевгелија ,како месно надлежен суд по што во овој суд беше заведен предметот СТ-7/20.

 Согласно чл.54 ст.1 од Законот за стечај судот донесе решение за спојување на постапките по поднесените предлози за отварање на стечајна постапка од доверителите Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје и Друштво за транспортни услуги ,производство,промет,услуги застапништво и консултации НОДУС КОМПАНИ Елисавета и др.ДОО експорт-импорт Скопје, како предлагачи над должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија, во единствена постапка СТ-4/20.

 Постапувајќи по предлогот за отварање на стечајна постапка, откако предлагачот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје навремено го уплати авансот за водење на претходна постапка, судот во смисла на член 54 од Законот за стечај донесе решение СТ-4/20 од 17.08.2020 година за поведување на претходна постапка за утврдување на причините за отварање на стечајна постапка над должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија. Со истото решение определи мерки за обезбедување и тоа за привремен стечаен управник ја именува Весела Петрулева од Велес, определеи општа забрана за располагање со

 **СТ-4/20**

имотот на должникот, забрани определување или спроведување на присилно извршување или обезбедување против должникот и забрани исплата од сметките на должникот и закажа рочиште на ден 16.09.2020 година , заради изјаснување по предлогот за отварање на стечајна постапка,кое по заеднички предлог на странките беше презакажано за 14.10.2020 година, а потоа за 04.11.2020 година.

 Привремениот стечаен управник на ден 22.10.2020 година достави Извештај за економско-финансиската состојба на должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија,кој извештај од страна на судот беше доставен до полномошниците на доверителите и полномошникот на должникот.

 Со поднесок од 11.03.2021 година доверителот Друштво за транспортни услуги, производство, промет, услуги застапништво и консултации НОДУС КОМПАНИ Елисавета и др.ДОО експорт-импорт Скопје го извести судот дека предлогот доставен од негова страна за поведување на стечајна постапка за должникот во целост го повлекува.

 Со поднесок од 25.03.2021 година доверителот Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје,преку полномошник адвокат Славко Секулов од Скопје го извести судот дека предлогот доставен од негова страна за поведување на стечајна постапка за должникот во целост го повлекува.

 Согласно чл.52 ст.1 од Законот за стечај „Предлогот за отварање на стечајна постапка може да се повлече се до истакнување на огласот за отварање на стечајна постапка на огласната табла на судот ,односно до донесувањето на решението за отфрлање или за одбивање на предлогот.

 Согласно чл.52 ст.2 од законот за стечај „Ако предлагачот го повлече предлогот за отварање на стечајна постапка, стечајниот судија ќе ја запре постапката. Во тој случај настанатите трошоци на постапката ги поднесува предлагачот. Против решението за запирање на постапката не е дозволена жалба.

 Судот по оцена на изјавите на доверителите за повлекување на предлгоот утврди дека во конкретниот случај се исполнети условите за запирање на претходната постапка над должникот Друштво за производство, градежништво, трговија и услуги ГЕМА ПЛАСТ ЦТС ДОО Гевгелија, поради што одлучи како под став 3 точка I од изреката на решението.

 Согласно чл.53 ст.5 од Законот за стеча судот определи од авансираниот износ да се покријат трошоците на претходната постапка во вкупен износ од 25.000,00 денари, а кои се однесуваат за оглас за службен весник 2 х150,00 денари износ од 300,00 денари, потврда од АКН,СВР, ЦР на РСМ и ЦДХВ износ од 3.500,00 денари, за патни трошоци за привремен стечаен управник износ од 15.840,00 денари, материјални трошоци износ од 3.000,00 денари и награда за привремен стечаен

 **СТ-4/20**

управник износ од 2.360,00 денари и одлучи како под став 4 од точка I од изреката на решението.

 При состојба кога престанал основот за водење на претходна постапка за испитување на условите за отварање на стечајна постапка, престанал и основот за изрекување на мерки за обезбедување, па судот по службена должност согласно чл.62 од законот за стечај одлучи како под точка II од изреката на решението.

 Судот определи и објавување на ова решение согласно чл.62 в.в.чл.60 и чл.10 од законот за стечај, а истото се објавува јавно како и на веб страната на Основен суд Гевгелија.

 ОСНОВЕН СУД ГЕВГЕЛИЈА , СТ-4/20 од 25.03.2021 година

 Стечаен судија,

 Тодорка Цилковска Димова с.р.

 ПРАВНА ПОУКА:Против ова решение не е дозволена жалба.

 Доставено до-полномошник на доверител Друштво за градежништво, трговија и услуги ФЕГО ИНЖЕНЕРИНГ ДОО увоз-извоз Скопје, адвокат Славко Секулов Скопје

 -до доверител Друштво за транспортни услуги, производство, промет, услуги застапништво и консултации НОДУС КОМПАНИ Елисавета и др.ДОО експорт-импорт Скопје,

 -до полномошник на должник адвокат Ванчо Шехтански Скопје

 -стечаен управник Весела Петрулева Велес

 -Централниот регистар на РСМ ,

 -АКН Гевгелија,

 -УНИ Банка АД Скопје,

 -Халк банка АД Скопје,

 -Комерцијална банка АД Скопје ,

 -Охридска банка АД Скопје

 -Огласна табла и веб сајт на судот и

 - Службен весник на РСМ